KTB คว้ารางวัล “BEST BRAND PERFORMANCE ON SOCIAL MEDIA”
KTB คว้ารางวัล "BEST BRAND PERFORMANCE ON SOCIAL MEDIA" กลุ่มธุรกิจธนาคาร ในงาน “THAILAND ZOCIAL AWARDS 2021” ครั้งที่ 9 ณ GMM Live House at CentralWorld
16 เม.ย. 2564

นายกฤษณ์ ฉมาภิสิษฐ ผู้ช่วยกรรมการผู้จัดการใหญ่อาวุโส สายงานสื่อสารการตลาดและภาพลักษณ์องค์กร ธนาคารกรุงไทย จำกัด (มหาชน) หรือ KTB เป็นตัวแทนธนาคาร รับรางวัล “BEST BRAND PERFORMANCE ON SOCIAL MEDIA” แบรนด์ที่ทำผลงานยอดเยี่ยมบนโซเชียลมีเดียประเภทกลุ่มธุรกิจธนาคาร ในงาน “THAILAND ZOCIAL AWARDS 2021” ครั้งที่ 9 จัดโดยบริษัท ไวซ์ไซท์ (ประเทศไทย) จำกัด ผู้ให้บริการด้านวิเคราะห์ข้อมูลโซเชียลมีเดียในประเทศไทย เพื่อยกย่องแบรนด์ที่มีผลงานด้านการใช้สื่อโซเชียลมีเดียอย่างสร้างสรรค์ โดยพิจารณาการใช้สื่อใน 4 ช่องทางหลัก คือ Facebook Instagram Twitter และ YouTube เมื่อวันที่ 8 เมษายน 2564 ณ GMM Live House at CentralWorld